**BUYUK GEOGRAFIK KASHFIYOTLAR.**

***Muallif: Shomurodova Dilshoda Sayfiddinovna***

XV  asrning  2yarmiga  kelib,  Yevropada  tabiiy  resurslar  va  xomashyoga  boy  deb  hisoblangan  Hindiston  va  Xitoyga  yangi  yo‘llarni  topish  ishlari  boshlandiNatijada "[Buyuk geografik kashfiyotlar](http://geografiya.uz/dunyo-kashfiyotlari/678-buyuk-geografik-kashfiyotlar.html" \t "_blank)” qilindi. [Buyuk geografik kashfiyotlar](http://geografiya.uz/dunyo-kashfiyotlari/678-buyuk-geografik-kashfiyotlar.html" \t "_blank) asosan  3  ta  yo‘nalishda  olib  borildi:  1)  janubiy  – Afrika  bo‘ylab;  2)  g‘arbiy  – Atlantika  okeani  orqali;  3)  shimoliy – Yevrosiyoning  qutbiy  o‘lkalari va shimoliy qirg‘oqlari bo‘ylab. Ushbu  bosqich  1492-yil  ispaniyalik  [Xristofor  Kolumb](http://geografiya.uz/dunyo-kashfiyotlari/350-xristofor-kolumb.html" \t "_blank)ning  Amerikaga  1-sayohatidan  boshlanadi. X.Kolumb  Amerikaga  jami 4 marta borib, har safar yangi-yangi orollarni kashf etishiga qaramay, u yerlarni  Hindiston  emasligini  bilmagan.  1499–1501-yillari [Amerigo Vespuchchi](http://geografiya.uz/dunyo-kashfiyotlari/349-amerigo-vespuchchi.html)  Janubiy Amerika qirg‘oqlarini tekshirib, bu yerlar Hindiston emas, yangi yerlar ekanligini yozadi. 1507-yilda M.Valdzemuller "Kosmografiyaga  kirish” nomli  asarida bu yangi  yerlarni "Terra Amerika” deb  nomlaydi. Keyinchalik  Merkator o‘zi  tuzgan xaritalarida har ikki materikni  ham shu nom bilan ataydi. 1498-yili portugaliyalik [Vasko da Gama](http://geografiya.uz/dunyo-kashfiyotlari/106-guam.html" \t "_blank) ekspeditsiyasi Afrikani aylanib o‘tib, Yevropadan Hindistonga boradigan dengiz yo‘lini ochdi.

XVI asrning oxirlaridan  boshlab Janubiy Osiyo, Avstraliya va Okeaniya hududlari ingliz va gollandlar tomonidan tekshirilib, zabt etila boshlandi. 1605-yilda  golland  sayyohi  Yanszon  Avstraliya  materigini  kashf  qildi. So‘ngra 1641–1643-yillarda A. Tasman materikni aylanib chiqdi.

Shu davrda rus sayyohlari Sibir, Uzoq Sharq, Yevrosiyoning shimoliy  va shimoli-sharqiy  qirg‘oqlarini,  Shimoliy Amerikaning shimoli-g‘arbiy qismigacha bo‘lgan hududlarni  o‘rganib,  xaritaga  tushirdilar  va  tasvirlab yozdilar.

Yuqorida  aytilgan va boshqa o‘nlab ekspeditsiyalarda to‘plangan ma’lumotlar  geografik  bilimlarning  kengayishiga va takomillashuviga  olib  keldi. 1544-yilda S.  Myunsterning  "Kosmografiya”,  1650-yili golland  olimi B.Vareniusning  "Umumiy  geografiya”  nomli  asari  bosilib  chiqdi.  G.Merkator xaritalarning  matematik  asosini,  kartografik  proyeksiyalarni ishlab chiqdi. Bularning bari ilmiy geografiya rivojlanishi uchun asos bo‘ldi.